b'\n_START_ARTICLE_\nJavni zavod Mladi zmaji\n_START_SECTION_\nVizija\n_START_PARAGRAPH_\nVizija zavoda Mladi zmaji je v vseh \xc4\x8detrtnih skupnostih Ljubljane zagotoviti program in prilo\xc5\xbenosti za aktivno participacijo otrok, mladih in mladinskih organizacij. Temeljni cilj zavoda je mladim iz obmo\xc4\x8dja Mestne ob\xc4\x8dine Ljubljana zagotoviti mo\xc5\xbenosti razvoja in podpore na poti do njihove samostojnosti.\n_START_SECTION_\n\xc4\x8cetrtni mladinski centri\n_START_PARAGRAPH_\nJavni zavod Mladi zmaji z mre\xc5\xbeo \xc4\x8cetrtnih mladinskih centrov otrokom, mladim in njihovim dru\xc5\xbeinam omogo\xc4\x8da kakovostno, aktivno in varno pre\xc5\xbeivljanje prostega \xc4\x8dasa. Javni zavod upravlja s \xc5\xa1tirimi \xc4\x8detrtnimi mladinskimi centri:_NEWLINE_\xc4\x8cetrtni mladinski center Be\xc5\xbeigrad (Vojkova cesta 73);_NEWLINE_\xc4\x8cetrtni mladinski center \xc4\x8crnu\xc4\x8de (Dunajska cesta 367);_NEWLINE_\xc4\x8cetrtni mladinski center \xc5\xa0i\xc5\xa1ka (Tugomerjeva ulica 2);_NEWLINE_\xc4\x8cetrtni mladinski center Zalog (Zalo\xc5\xa1ka cesta 220)._NEWLINE_Za izvedbo programov svetovalnega dela z mladimi, izvedbo prosto\xc4\x8dasnih aktivnosti in omogo\xc4\x8danje individualne u\xc4\x8dne pomo\xc4\x8di v vsakem centru skrbita po dva redno zaposlena koordinatorja. Javni zavod pri uresni\xc4\x8devanju svojega programa sodeluje tudi z nevladnimi organizacijami in drugimi javnimi zavodi, ki jih k sodelovanju povabi preko vsakoletnega javnega razpisa. Javni zavod Mladi zmaji v \xc4\x8detrtnih skupnostih Posavje in Golovec redno izvaja programe za mlade, v nekaterih drugih \xc4\x8detrtnih skupnostih pa ob\xc4\x8dasno.\n_START_SECTION_\nUli\xc4\x8dni zmaji\n_START_PARAGRAPH_\nPoleg \xc5\xa1tirih dnevnih centrov so Mladi zmaji dejavni tudi na terenu, na ulici. Otroci in mladina jih lahko ujamejo v Celov\xc5\xa1kih dvorih, \xc4\x8cetrtni skupnosti Posavje, Golovec in na drugih lokacijah in dogodkih \xc5\xa1irom po prestolnici.\n_START_SECTION_\nPrimeri dobrih praks\n_START_PARAGRAPH_\nPoleg delovanja v \xc4\x8detrtnih mladinskih centrih, Mladi zmaji delujejo, sodelujejo, ustvarjajo tudi druge dogodke, kot so: Plata, \xc5\xa0i\xc5\xa1kafejst, Biti mlad je zakon, Kola\xc5\xbe mladosti, Mestni inkubator, Kaj je dobro in je lahko \xc5\xa1e bolj\xc5\xa1e, Basement, Klet strahov, Ljubezen okoli sveta, Arena mladih, Streetstival \xe2\x80\x93 festival uli\xc4\x8dnega dela, itd.\n_START_SECTION_\nProstovoljstvo, izobra\xc5\xbeevanja, mre\xc5\xbeenje\n_START_PARAGRAPH_\nPrilo\xc5\xbenosti za prostovoljno delo obsegajo od individualnega do skupinskega dela, vodenja delavnic in projektov, dru\xc5\xbeenja z mladimi, razvijanja lastnih idej ter mentorsko podporo. Zavod ima znak Mladim prijazna prostovoljska organizacija ter izku\xc5\xa1nje s prostovoljci iz tujine \xe2\x80\x93 EVS (European Voluntary Service). Mladi zmaji skupaj z drugimi mladinskimi centri iz Ljubljane tvorijo Mre\xc5\xbeo mladinskih centrov Ljubljana.\n_START_SECTION_\nLiteratura in viri\n_START_PARAGRAPH_\n-  -  -  -  -  -  -'